
СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 1 ОТ 2012 Г. ЗА КОНТРОЛА И ОПАЗВАНЕТО НА ГОРСКИТЕ ТЕРИТОРИИ
(ОТ 14.05.2025 г. ДО 28.05.2025 Г.)



	№
	Организация/
потребител
(вкл. начина на получаване на предложението)
	Бележки и предложения
	Приети/
неприети
	Мотиви

	
	Асоциация на българските ползватели на дървесина
(писмо № 15-244 от 20 май 2025 г.)
	С настоящото бихме желали да изразим нашата позиция по отношение проекта за НИД на Наредба 1 от 2012 г за контрола и опазването на горски територии.
	
	

	
	
	За промените, касаещи ограничаване на възможностите за нарушения при издаването на превозни билети и намаляване на административната тежест за гражданите и бизнеса, декларираме нашата подкрепа.
	
	

	
	
	По отношение на използването на пластини отново декларираме нашето отрицателно становище. Мотивите за това са както следва:
1. Това ще затрудни и оскъпи маркирането;
2. Ще затрудни процеса на премаркиране (когато се налага) - старите марки трябва да се премахнат;
3. Не е ясно какво ще се случи с тези марки, когато срокът на маркирация изтече. Напр, за последните 9 години от ДП“ не са добити около 4.5 млн. куб.м., които са били маркирани.
4. Попадане на марки в производството би довело до сериозни щети за нашите членове.
	Не се приема
	Използването на пластини е регламентирано и в момента с действащата наредба. Бележката вероятно е свързана с предложената нова ал. 18 в чл. 50 от Наредба № 8 от 2011 г. за сечите в горите, съгласно която в държавни и общински горски територии може да се въведе задължително маркиране по решение на директора на ДП по чл. 163 от ЗГ, съответно кмета на общината, но това е възможност. Решението дали да се ползва пластина при маркиране или не е на собственика.

	
	
	Считаме, че това е изцяло грешна посока в политиката за контрола и опазването на горските територии. За сведение подобни опити са правени и в Република Турция (за маркиране с пластини на добитата индустриална дървесина), но вече са преустановени.
	
	

	
	
	Според нас правилната политика за контрол и опазване на горски територии ще е фокусирането в ефективен контрол на терен и то не върху дървото, а върху гората. Горските служители трябва да са на терен - в сечището, да контролират ежедневно качеството на изпълнението на предвидените лесовъдски мероприятия, а не да поставят и премахват пластини.
	Не се приема
	Няма конкретно предложение.

	
	
	Нещо повече – огромния ресурс за маркиране (финансов и човешки), би следвало да се насочи в качественото изпълнение на лесовъдските мероприятия. Ето защо предлагаме да се стартира дискусия и да се промени начина на подготовка на обектите, в които ще се водят мероприятия - там, където възможностите за грешка са минимални. Предлагаме обекти, в които ще се водят санитарни и част от отгледните сечи (прочистки и прореждане), да се отдават без предварителна маркирация, а само с указания за интензивност и последващ строг контрол на изпълнението.
	Не се приема
	Направените предложения не са част от предложения проект, който е публикуван повторно за обществена консултация.

	
	
	Уважаеми господа,
Неизпълнението на предвидените лесовъдски мероприятия нанася огромни щети на горите, в пъти по-големи от нерегламентираните и незаконните дейности. Към днешна дата огромни количества дървесина гният в гората, похабява се обществен ресурс. Бъдещите разходи за пожарогасене и възобновяване ще бъдат сериозни. Голяма част от иглолистните култури и издънковите гори изсъхват. Причините за това са абдикацията на държавата от проактивно стопанисване. Изправени сме пред катастрофа, а виновни пак няма.
	
	

	
	
	За гарантиране изпълнението на предвидените лесовъдски мероприятия, предлагаме в Наредба № 22 от 14.12.2012 г., за условията и реда за определяне средствата за работна заплата в държавните предприятия по чл. 163 от Закона за горите и в техните териториални поделения да се предвиди забрана за даване на ДМС на ТП на ДГС/ДЛС/ДП (най-вече на ръководителите), които не са изпълнили количествените показатели на годишния план (вкл. по тримесечия) – т.е. натуралните показатели. Същото да важи и при определяне на размера на трудови възнаграждения. Да се предвидят и други санкции към директорите на ДП/ТП ДГС/ДЛС за неизпълнение на натуралните показатели на годишния план.
	Не се приема
	Предложенията се отнасят до друга наредба, която не е предмет на настоящата обществена консултация.

